Launcher by sa mal postupne viac zameriavať aj na rodiny.
Spoločnosť Microsoft v týchto dňoch priniesla do náhľadu svojho androidového launchera novú funkciu sledovania polohy svojich blízkych z rodiny. Rodičia, ktorí využívajú populárny launcher, tak budú môcť výrazne ľahšie sledovať polohu svojich detí. Benefitom je tiež možnosť sledovania činnosti o tom, aké aplikácie dieťa využíva a koľko času v nich trávi.
Sledovanie poslednej známej polohy svojich najbližších je súčasťou širšieho balíka vylepšení, ktoré sa zameriava na rodiny. Jeho súčasťou je aj prenesie zoznamu blokovaných stránok z prehliadaču na počítači do prehliadača Edge na Androide. Týka sa to predovšetkým existujúcich rodinných skupín.
Microsoft sa rozhodol zároveň spustiť nový portál MSN Kids, kde si môžu študenti základných a stredných škôl prečítať správy, ktoré sú zo strany spoločnosti overené a vhodné pre deti a tínedžerov. MSN Kids nie je aktuálne dostupný v slovenskej lokalizácii.
Zdroj: The Verge
Prečítajte si aj: